Уладзіслаў Уладзіміравіч Марозаў

Уладзіслаў Марозаў (нар. , ) — беларускі футбаліст, нападнік партугальскага клуба «Арока» і нацыянальнай зборнай Беларусі.

 Клубная кар’ера 
Выхаванец брэсцкага «Дынама», з 2017 года пачаў выступаць за дубль клуба. У ліпені 2018 года перайшоў у брэсцкі «Рух», дзе стаў гуляць у аснове, чаргаваў выхады ў стартавым складзе і на замену. Дапамог камандзе выйсці ў Вышэйшую лігу, адзначыўшыся ў стыкавых матчах з магілёўскім «Дняпром» трыма галамі. У 2020 годзе стаў гуляць пераважна за дубль «Руха». 18 красавіка 2020 года дэбютаваў у Вышэйшай лізе ў матчы супраць «Мінска» (1:0), выйшаўны на замену ў канцы сустрэчы.

У пачатку 2021 года стаў трэніравацца з «Іслаччу», якая ў лютым аформіла пераход нападніка. Стаў іграком асновы, у сезоне 2021 часцей выхадзіў на замену. У студзені 2022 года падоўжыў кантракт з клубам да лютага 2024 года. У сезоне 2022 спачатку выхадзіў на замену, з мая замацаваўся ў стартавым складзе.

У студзені 2023 года перайшоў у мінскае «Дынама». У якасці асноўнага нападніка дапамог камандзе заваяваць чэмпіёнства, а сам з 16 галамі стаў найлепшым бамбардзірам чэмпіянату Беларусі. Па выніках сезона 2023 быў прызнаны найлепшым нападнікам і найлепшым футбалістам чэмпіянату Беларусі.

У студзені 2024 года перайшоў у партугальскі клуб «Арока».

 Міжнародная кар’ера 
26 сакавіка 2019 года дэбютаваў у моладзевай зборнай Беларусі, адгуляўшы першы тайм таварыскага матча супраць Літвы (1:0).

25 сакавіка 2023 года дэбютаваў у нацыянальнай зборнай Беларусі, выйшаўшы на замену ў адборачным матчы чэмпіянату Еўропы 2024 супраць Швейцарыі (0:5).

 Дасягненні 
   Чэмпіён Беларусі: 2023
  Пераможца Другой лігі чэмпіянату Беларусі: 2018
  Найлепшы бамбардзір чэмпіянату Беларусі: 2023 (16 галоў)
  Найлепшы ігрок чэмпіянату Беларусі: 2023
  Найлепшы нападнік чэмпіянату Беларусі: 2023
  У спісе 22 найлепшых футбалістаў чэмпіянату Беларусі: 2023

 Статыстыка выступленняў 
СезонДывізіёнКлубКраінаМатчыГалы 2017  дубль  Дынама Брэст    29  5 2018 (1)  дубль  Дынама Брэст    15  6 2018 (2)  Д3  Рух    14  8 2019  Д2  Рух    17  2 2020  Д1  Рух    7  0 2021  Д1  Іслач    25  4 2022  Д1  Іслач    29  7 2023  Д1  Дынама Мінск    28  16

 Крыніцы 

Катэгорыя:Футбалісты Беларусі
Катэгорыя:Ігракі зборнай Беларусі па футболе
Катэгорыя:Ігракі ФК Дынама Брэст
Катэгорыя:Ігракі ФК Рух Брэст
Катэгорыя:Ігракі ФК Іслач
Катэгорыя:Ігракі ФК Дынама Мінск
Катэгорыя:Ігракі ФК Арока